
STRICT SECR ET 



NOTA 

privind convorbirea personală care a avut loc între preşedintele 
Consiliului de Stat al R. io. România, NICOLAE CEAUSESCU, şi preşe¬ 
dintele Republicii Arabe Egipt, ANWAR EL-SADAT, la data de luni, 
3 aprilie 1972, la Cairo. 


Preşedintele SA DAT : In ce priveşte prezenţa Americii şi 
Rusiei aici în zonă şi modul cum acestea îşi urmăresc interesele 
cred că sînt la fel. 

Vă aduc la cunoştinţă, domnule preşedinte Ceauşescu, că 
astăzi primesc un reprezentant american şi altul sovietic, 
înainte de a pleca din Egipt, vă voi expune ultima poziţie a 
Americii. Americanii au propus să trimitem un delegat împuterni¬ 
cit egiptean la O.N.U., de asemenea, Israelul să trimită un 
delegat împuternicit la O.N.U. şi împreună cu Sisco să se poarte 
discuţii, însă fără condiţii prealabile. Nu iau în seamă ceea ce 
au propus privind rezolvarea pe etape a conflictului; în prezent, 
îi interesează şi vor să discute numai problema deschiderii 
Canalului de Suez. Am spus că voi deschide canalul în ziua cînd 
Israelul se va retrage de pe teritoriile arabe ocupate. 

Cu Sisco am discutat înainte timp de două ore, în mod 
deschis. Discuţiile s-au axat pe trei punctei 

1. Traversarea de către forţele egiptene a canalului pentru 
a se instala pe celălalt mal. Aici am cedat, apunind că mt de 
acord ca pe celălalt mal al canalului aă staţioneze împreună 
forţe egiptene cu cele israeliene, sub supraveghere internaţio¬ 
nală. 

2. Israelul vrea încetarea focului nelimitată. Eu am apus 
că sînt de acord pentru 6 luni, urmînd ca apoi aă *e prelungească 















dacă misiunea Jarring obţine unele rezultate concrete. Nu pot să 
fiu de acord cu încetarea nelimitată. 

3. Israelul nu vrea să se retragă la graniţele dinainte de 
război. Golda Meir a afirmat acest lucru ca un principiu de la 
care trebuie să se plece. 

Eu am spus că nu pot ceda nici o bucată din teritoriile 
noastre. După ce Sisco a plecat în America, mi-a trimis o propu¬ 
nere scrisă în acest sens. Am afirmat că sînt de acord cu propu¬ 
nerea, în proporţie de 95%. Departamentul de Stat al S.U.A. a 
fost atacat puternic de către Israel şi,în final, americanii 
au spus că propunerea nu aparţine Departamentului de Stat, ci 
lui Bergus, reprezentantul special al intereselor americane în 
Egipt. Din acest moment, mi-am pierdut încrederea în Sisco şi 
l-am considerat mincinos. 

La 1 ianuarie 1972, Departamentul de Stat american, prin 
Rogers, a declarat că va furniza Israelului 13o avioane Fhantom 
şi Sky Hok, deşi ştie că balanţa de forţe înclină către Israel. 
După o săptămînă, au anunţat că dă dreptul Israelului de a 
fabrica arme americane şi avionul Fhantom. 

In ce priveşte Israelul, reiese că acesta nu vrea o 
rezolvare. El primeşte arme, bani şi alte ajutoare din partea 
S.U.A. şi nu doreşte o rezolvare. 

In ce priveşte Uniunea Sovietică, ne-a ajutat la întărirea 
forţelor noastre armate, ne-a trimis arme şi rachete pentru a 
apăra teritoriul nostru. Dar eu sînt de acord cu principiul 
enunţat de preşedintele Ceauşescu privind neacceptarea 
amestecului în treburile interne ale altora. In Egipt există 
o campanie împotriva Uniunii Sovietice. Eu nu pot să spun 
deschis poporului aceasta, caut să întăresc moralul forţelor 
armate şi maselor. 

Ne aflam într-o situaţie grea, complexa. 

Preşedintele N1C0LAE OEAUSKSCU : 

In 197o, m-am întîlnit cu Golda Meir şi am discutat două 
ore şi jumătate. Anterior, reprezentanţii mei au avut contacte 
cu cei ai Israelului. Ea mi-a afirmat că doreşte o soluţie 
politică, că e gata la concesii şi la obţinerea unei înţelegeri 
acceptabile. 

Am mai discutat şi cu alţi oameni politici şi alte forţe 
progresiste care se pronunţă pentru o soluţie rapidă. 

Apreciez că acum nu există condiţii pentru impunerea 
unei soluţii militare. Aceasta poate complica şi mai mult 
situaţia. S.U.A. şi Uniunea Sovietică sînt implicate în zonă 
şi se vor amesteca, vor interveni. Consecinţele războiului ar 
fi incalculabile. S.U.A. nu ar putea accepta înfrîngerea 
Israelului. Uniunea Sovietică ţine la prestigiul său şi nu vrea 
să-l piardă. 

In ce priveşte România, noi nu avem interese speciale 
aici şi nici nu vrem să ocupăm o anumită poziţie în zonă. Avem 
un singur interes: să se instaureze pacea pentru ca Egiptul 
să poată să se dezvolte economic şi social. După cîte ştiu, 
în urma discuţiilor dintre trimişii mei şi Nasser ae ajunsese 
la o concluzie. 

Calea cea mai simplă ar fi însă ca iaraelienii aft plece 
liber de pe teritoriile arabe ocupate. Prelungirea atftrii 
actuale nu este în favoarea Egiptului, se creazft un anumit drept 
al faptului real, împlinit. 

In 19?o cînd am discutat cu Meir, am intrebnt-o: aveţi 
pretenţii teritoriale? Mi-a răspuna că vor să obţinft unele 
garanţii, unele mici rectificări. 

./. 

Desigur, lucrurile pot evolua într-un fel sau altul. 

Cred ca momentul anilor 1967-1968 era mult mai bun pentru i^gipt 
pentru a rezolva situaţia. Trebuie de gindit la o acţiune nouă 
care srt mişte lucrurile din loc. înţeleg din punct de vedere 
sentimental judecata aceasta: "cîtâ vreme teritoriile aînt 
ocupate, nu putem sâ ne aşezăm la tratative”. Trebuie găsită 
calea potrivită pentru a se sta de vorbă. S-ar putea avea în 
vedere unele discuţii confidenţiale. 

In ce priveşte R.D.Vietnam, am apreciat cînd au spus că 
ei vor să-şi rezolve singuri problemele. Deşi au afirmat că nu 
au purtat convorbiri cu americanii, au făcut acest lucru în mod 
confidenţial înainte cu doi ani. Cred că se va ajunge la o 
reglementare în Vietnam, nu peste mult timp. 

Trebuie găsită o soluţie, căci altfel dacă situaţia se 
permanentizează, se complică problema, chiar populaţia arabă 
din teritoriile ocupate începe să se lege economic. 

In legătură cu Canalul de Suez, închiderea lui înseamnă 
că pierdeţi 3-4 dolari pe tona de petrol, ceea ce semnifică 
sute de mii de dolari, în total. Situaţia nu poate dura aşa 
mult timp. Se poate un an, doi ani, dar apoi se văd mai bine 
consecinţele negative asupra economiei şi nivelului de viaţă 
al poporului egiptean. 

Un şir de ţări arabe se ocupă de interesele lor. Nu este 
bine ca să dăm termene de şase luni, douăsprezece luni, pentru 
ca în astfel de situaţii nu se pot da termene; acest fapt nu 
poate avea o influenţă bună asupra poziţiei Kgiptului. 

Am discutat cu preşedintele Nixon şi mi-a spus cft S.U.A. 
intenţionează şi priveşte favorabil ajungerea la o soluţie. 
Altfel, pierde. Nu din simpatie face acest lucru, ci din interes. 


./. 

Noi nu vrem să Jucăm un rol în această problemă a 
conflictului; am putea numai ajuta în unele lucruri dacă vom 
fi solicitaţi. Mă gîndesc acum, de ce nu încercaţi ceva prin 
intermediul Franţei? 

Preşedintele SADÂT : 

De ce nu vreţi să Jucaţi un rol? Meir spune într-un fel, 
Alon în altfel, Eban,de asemenea, spune altceva. America nu-mi 
spune exact ce vrea Israelul. In fond, ce vor israelienii, aş 
dori să ştiu acest lucru. 

Preşedintele NICOLAE CEAUSESCU : 

Am putea să discutăm cu ei, însă insistă pentru tratative 
directe. Ei nu au încredere în americani. Vor să stea de vorbă 
oriunde şi în orice condiţii. 

Poziţia de neelasticitate nu este cea mai bună. S-ar 
putea duce unele tratative directe secrete. Nu am studiat 
"proiectul Hussein"; eram în Algeria, însă se pare că merită 
să i se acorde atenţie. Unele ţări arabe au şi făcut-o, deşi au 
proclamat public că resping proiectul. 

Trebuie să aveţi o iniţiativă mai concretă, ca în 
februarie 1971- Pentru aceasta, ar putea fi pregătiţi prietenii 
şi opinia publică. R.F.G. şi Japonia nu s-au ocupat de înarmare 
şi au dobîndit o uriaşă forţă economică. Trebuie o soluţie. 

S-ar putea obţine un mai mare sprijin internaţional. 

Am întîlnit pe Goldman şi am considerat că este rezonabil; 
a fost de acord cu tot ce am spus. Avea o orientare pentru o 
soluţie politică şi un şir de acţiuni în spirit practic pe plan 
internaţional. Sînt de acord că trebuie retrase forţele 
israeliene din teritoriile arabe ocupate, cft trebuie discutat 

cu conducătorii palestinieni pentru rezolvarea şi găsirea unei 
soluţii a populaţiei palestiniene care sfi aibă condiţii normale 
de viaţă şi dacă se ajunge la o concluzie, se poate chiar 
înfiinţa un stat palestinian, conform intereselor sale naţionale. 
Trebuie instaurată pacea în zonă pentru a se obţine dezvoltarea 
economică şi socială. 

In 1%7, am discutat cinci ore cu Brandt. Spunea că nici 
un german nu-şi poate asuma răspunderea recunoaşterii celor 
două Germanii şi tratativele cu Uniunea Sovietică, pentru că 
aceasta ar însemna recunoaşterea realităţilor, inclusiv a 
graniţelor de după război. Am discutat mult. Acum se vede că 
am avut dreptate. Este recunoscută existenţa celor două Germanii, 
s-au încheiat acorduri cu U.R.S.S. E drept că există opoziţie 
în R.F.G., dar opoziţia nu poate să spună decît că trebuia să se 
obţină condiţii mai bune în tratatul cu U.R.S.S. Formal, s-ar 
părea că recunoaşterea existenţei celor două Germanii ar 
consacra separarea acestora. Insă unificarea Germaniei se poate 
face pe baza unei strînse cooperări şi apropieri. 

In 1968, Uniunea Sovietică cu alte cîteva state socialiste, 

după cum ştiţi, au invadat Cehoslovacia. Dată fiind situaţia 

de atunci, am considerat că existau intenţii de a interveni şi 

în România. Am arătat poporului care este situaţia şi s-a 

întrunit un mare miting în faţa sediului Comitetului Central al 

Fartidului Comunist Român. Am dat arme poporului şi în două zile 

f 

am reuşit să înarmăm 800.000 de oameni. Brejnev mi-a reproşat 
de cîteva ori că, cum am putut eu crede că Uniunea Sovietică ar 
putea interveni în România. I-am răspuns că am procedat astfel 
pentru a face faţă oricărei eventualităţi a unei ameninţări 
externe imperialiste în general şi nu m-a» gîndit neapărat la 

Uniunea Sovietică, ci să-mi întăresc capacitatea de apărare a 
ţării fără să fiu nevoit să apelez la U.R.S.S. 

In politică trebuie mult curaj. In situaţia Egiptului, 
trebuie găsită o cale care să ducă la rezolvarea problemei 
conflictului. 

In Africa, dacă luăm Angola, consider că în prezent sînt 
condiţii pentru a lichida prin luptă dominaţia colonialismului 
portughez. S.U.A. nu ar interveni pentru că îşi dă seama 
de prăbuşirea dominaţiei colonialiste portugheze şi este 
interesată să cîştige o poziţie acolo. Se ştie că unele state, 
chiar dau anumite ajutoare pentru unele mişcări de eliberare 
numai din interesul de a cîştiga influenţă şi poziţie acolo. 

Eu am invitaţie de a vizita Israelul, însă le-am spus că 
numai atunci cînd vor încheia pacea mă voi duce. Insă avem 
contacte cu reprezentanţii săi şi putem discuta orice problemă. 
Dacă noi putem ajuta cu ceva în rezolvarea problemei Orientului 
Apropiat, sîntem gata să o facem. 

Desigur, dumneavoastră trebuie să vă gîndiţi la o soluţie 
şi să hotârîţi. 

Preşedintele SADAT : 

Mulţumesc preşedintelui Ceauşescu pentru analiza realistă 
făcuta asupra situaţiei. Trebuie să luăm o hotărîre în 
etapa viitoare. 


Convorbirea a durat o oră şi Jumătate. 


Redactat: translator Popesou Petre 

Mc / c 2 ex. 

11.IV.1972 










